Павлодарлық кардиологтер науқастың өкпе артериясына елімізде жоқ ота жасады
DATE: 00:06, 06 Ақпан 2024 | GMT +5
TITLE: Павлодарлық кардиологтер науқастың өкпе артериясына елімізде жоқ ота жасады
URL: https://kaz.inform.kz/news/pavlodarlik-kardiologtar-naukastin-okpe-arteriyasina-elmzde-zhok-ota-zhasadi-90ed37/
META: DATE: 00:06, 06 Ақпан 2024 | GMT +5
TOTAL WORDS: 133
AUTHOR(S):
TEXT: 63 жастағы азамат өңірлік кардиологиялық орталыққа өкпе артерияларының жалпы тромбоэмболиясы диагнозымен шұғыл түрде жатқызылды. Пациенттің айтуынша, өткен жылдың желтоқсан айында жол апатына түсіп, №1 Павлодар қалалық ауруханасының жарақат бөлімінде емделген. «Кардиология орталығында науқастан өкпе тромбэмболиясының белгілері анықталды. Оң жақ өкпе сегментінде инфаркт пневмониясы пайда болған. Жүректің оң жақ қарыншасында қан ұйып, жүректің оң жақ бөлігі ұлғайған. Өкпе эмболиясының жедел дамуына науқастың жамбасының сынуы, өкпенің қатты соққы алуы, ұзақ уақыт бойы төмен қозғалыста болуы әсер еткен. Оған хирургиялық ем — тромбэктомия жасалды. Өкпе артерияларынан ірі қан ұйығыштары алынды», - деп хабарлады өңірлік денсаулық сақтау басқармасының баспасөз қызметінен. Бүгінде науқас мамандандырылған бөлімшеде ем алып жатыр. Өзін жақсы сезініп, үйіне шығуға дайындалып жатыр. Айта кету керек, Қазақстанда ашық әдіспен өкпе артериясына тромбоэкстракция жасау Павлодардағы кардиологиялық орталықта ғана жүргізіледі. 2021 жылдан бері мұнда 40-қа жуық тромбоэкстракция жасалған
